als_Latn dik_Latn sag_Latn
“Shullazin e kam ndeshur dy herë. S’them se Paloka luante poker me të”Postuar më: 21 April 2016 12:24
Kryeministri Edi Rama iu përgjigj deputetit demokrat, Edi Paloka, duke thënë se nëse të rinjtë që dolën në protesta në vitin 1990, do e donin se cili do ishte “gojëtari i PD”, do ishin shpërndarë nëpër shtëpitë e tyre dhe nuk do protestonin.
“Unë nuk hyj tek ata që besoj se ke luajtur poker me Shullazin te Milosao. Unë e di që ti i lë lekët nëpër skedina. Ato lekët e gjyqit do i japësh një më një se do ia fal shkollës së gazetarisë. Sa për dijeninë tënde, mos u nxito, por për momentin je i dënuar si shpifës për çështjen e Shullazit,” tha Rama.
Rama përsëriti sërish se mes Donald Tramp dhe PD, ai zgjedh demokratët.
“Ti je trampisti më i madh,” i tha Rama Palokës.
“Shullazin e kam ndeshur dy herë, dhe e kam ndeshur në vitin 2007 dhe në vitin 2009. E kam ndeshur si personin që ka shkuar dhe ka dhunuar takimin elektoral të PS.
Dëshmitar është edhe njëfarë Erzen, Erzen. Pyeteni Erzenin, jo lumin, por ish-drejtorin. Pyeteni si ka qenë ai rast,” tha Rama.
als_Latn als_Latn als_Latn als_Latn als_Latn als_Latn als_Latn